Edmunds Gvens
Edmunds Gvens (angļu: Edmund Gwenn, dzimis 1877. gada 26. septembrī, miris 1959. gada 6. septembrī) bija angļu aktieris. Vislabāk pazīstams, attēlojot Ziemassvētku vecīti filmā "Brīnums 34. ielā" (1947), par ko viņš saņēma Amerikas Kinoakadēmijas balvu kategorijā "Labākais aktieris otrā plāna lomā", kā arī Zelta globusa balvu. Saņēmis vēl vienu Zelta globusa balvu un nomināciju Kinoakadēmijas balvai par lomu komēdijā Mister 880 (1950). Pazīstams arī ar dalību četrās Alfreda Hičkoka filmās: The Skin Game (1931), Waltzes from Vienna (1934), Foreign Correspondent (1940) un The Trouble with Harry (1955).